CELEX: 62013TN0416
Language: da
Date: 2013-08-13 00:00:00
Title: Sag T-416/13: Sag anlagt den 13. august 2013 — Stanleybet Malta og Stanley International Betting mod Kommissionen

26.10.2013   
            
            
               DA
            
            
               Den Europæiske Unions Tidende
            
            
               C 313/29
            
         Sag anlagt den 13. august 2013 — Stanleybet Malta og Stanley International Betting mod Kommissionen
   (Sag T-416/13)
   2013/C 313/55
   Processprog: engelsk
   
      Parter
   
   
      Sagsøgere: Stanleybet Malta Ltd (Valletta, Malta) og Stanley International Betting Ltd (Liverpool, Det Forenede Kongerige) (ved advokaterne R. Jacchia, I. Picciano, A. Terranova, F. Ferraro, G. Dellis, P. Kakouris og I. Koimitzoglou)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Den anfægtede afgørelse i Kommissionens brev af 10. juni 2013 om afslutning af klage indgivet af sagsøgerne mod Den Hellenske Republik og den græske fodboldtipstjeneste (OPAP) i sag COMP/39.981 annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne fremført fire anbringender.
   
               1)
            
            
               Første anbringende vedrører tilsidesættelse af Kommissionens pligt til at undersøge klagen med den fornødne omhu og påpasselighed og en åbenbar faktisk fejl i vurderingen af de argumenter i klagen, der henviste til artikel 102 TEUF, det konkrete og selvstændige misbrug af dominerende stilling begået af OPAP og den relevante afgrænsning af markedet.
            
         
               2)
            
            
               Andet anbringende vedrører tilsidesættelse af Kommissionens begrundelsespligt og tilsidesættelse af artikel 296 TEUF.
            
         
               3)
            
            
               Tredje anbringende vedrører Kommissionens magtmisbrug og tilsidesættelse af princippet om konkurrencereglernes selvstændige art og formål.
            
         
               4)
            
            
               Fjerde anbringende vedrører en åbenbar retlig fejl, undladelse af at vurdere den relevante græske lovgivnings forenelighed med EU-retten forud for vurderingen af en tilsidesættelse af artikel 102 TEUF og tilsidesættelse af retten til en god og påpasselig forvaltning som garanteret ved artikel 4, stk. 1, i chartret om grundlæggende rettigheder og Kommissionens pligt til at undersøge klagen med den fornødne omhu og påpasselighed med henvisning til artikel 106 TEUF.